Ego Rainaldus de Siscæ, maior comuniæ Belnæ et Scabini omnibus notum facimus quod Hugo Posserius de Belna dedit et concessit ecclesiæ sancti Stephani diuionensis, pro remedio animæ suæ et parentum suorum, tria iornalia uineæ et dimidium in territorio de Boteres in elemosinam perpetuis temporibus tenenda et possidenda, dedit etiam dolia et cupas quæ duodecim iornalium uineæ capient uinum, insuper dedit eidem ecclesiæ quatuor culcitras cum quatuor puluinaribus Petrus uero tunc temporis eiusdem ecclesiæ abbas et conuentus uidentes eius bonam uoluntatem et intentionem quam erga ecclesiam habebat concesserunt ei illa tria iornalia et dimidium cum superlectilibus supradictis et quibusdam aliis uineis quæ fuerant domini Nicolai decani capellæ ducis Diuionis cum quadam domo et uineis domini Henrici decanabis quandiu uixerit tenenda et possidenda ita tamen quod prædictæ uineæ et domus cum superlectilibus iam annotatis, post mortem eiusdem Hugonis Posserii ad ecclesiam sancti Stephani Diuionis libere redibunt sine omni reclamatione et onere debitorum hoc totum laudauit Lambertus Posserius pater illius Hugonis Posserii et Sibilla mater eius et Elizabet soror sua: in huius rei testimonium ego Rainaldus maior comuniæ Belnæ præsenti scripto sigillum comuniæ Belnæ apponi feci. Actum est hoc anno gratiæ millesimo ducentesimo duodecimo.